ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018418

ขอให้แก้ไขปัญหาท่อระบายน้ำอุดตัน บริเวณซอยพหลโยธิน 24 แขวงจอมพล เขตจตุจักร กรุงเทพมหานคร จุดสังเกตท่อระบายน้ำดังกล่าวจะอยู่บริเวณด้านหน้าซอยพหลโยธิน 24 แยก 2-5 เนื่องจาก (ไม่ทราบวันเวลาที่แน่ชัด) ได้มีเจ้าหน้าที่ (ไม่ระบุรายละเอียด) ทำการขุดดินบริเวณใกล้เคียงเพื่อทำการเปลี่ยนท่อน้ำประปาทั้งสาย (ตามผู้ร้องแจ้ง) ต่อมา เมื่อมีการเปลี่ยนท่อประปาแล้วเสร็จ เจ้าหน้าที่ (ไม่ระบุรายละเอียด) ได้ทำการฝังกลบท่อเช่นเดิม แต่ใช้ดินฝังกลบท่อไม่หมด จึงได้นำดินที่เหลือจากการขุดเพื่อเปลี่ยนท่อประปา ไปทิ้งลงท่อระบายน้ำที่อยู่บริเวณด้านหน้าซอยพหลโยธิน 24 แยก 2-5 ทำให้เมื่อมีฝนตก จะก่อให้เกิดน้ำท่วมขัง เพราะท่อระบายน้ำมีดินอุดตันอยู่ ส่งผลให้ประชาชนที่อาศัยอยู่ในพื้นที่ใกล้เคียง และประชาชนที่สัญจรผ่านเส้นทางดังกล่าว ได้รับความเดือดร้อนจากน้ำท่วมถนน ไม่ได้รับความสะดวกในการสัญจร

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata